Rok 2000. Prezidentovi Rudolfovi Schusterovi vystavia v Innsbrucku nový rodný list, keď sa ho podarí zachrániť po úspešných operáciách. Bežnou súčasťou trávenia voľného času mladých rodín sa stáva návšteva nákupných centier, ktoré vznikajú v každom väčšom meste.
História
Rok 1998. Pamiatkový ústav v spolupráci s Mestským úradom začal výskum bývalého kláštora. V priestoroch kláštora vykonal búracie práce a znížil úroveň terénu. Počas výkopových prác na nádvorí objavili pamiatkari pôvodnú studňu.
Rok 1996. Do platnosti vstúpila nová reforma verejnej správy. Jej výsledkom bolo 8 nových krajov a 74 okresov. Pre Šamorínčanov bola reforma veľkým sklamaním, že sa Šamorín nestal opäť okresným mestom (okres Šamorín zanikol od 1. júna 1960).
Rok 1994.
4. január 1994 Stará pošta sa sťahuje do nových priestorov. Na Hlavnej ulici, v tesnom susedstve mestskej radnice, slávnostne odovzdali budovu novej pošty.
Saleziánske sestry sa z bytov na Školskej sťahujú do rodinného domu na Záhradníckej ulici.